Stati Uniti

Li Stati Uniti di Mèrica (nglisi: United States of America), o li Stati Uniti (nglisi: United States), sunnu un paisi di la Mèrica dû Nord, pupulati di circa 340 miliuna d'abbitanti. La capitali è Washington D.C.. La sò citati cchiù granni è Nova York (o Nova Jorca). Àutri cità mpurtanti sunnu Los Angeles, San Franciscu, Detroit, Miami, Dallas, Memphis, San Diegu, Chicagu, e New Orleans.

Storia
Antica culonia ngrisa, accanzau la nnipinnenza lu 4 di giugnettu dû 1776.

Lu diciannuvèsimu sèculu fu marcatu di la Guerra Civili tra lu Nord e lu Sud.

Ntô vintìsimu sèculu la so' mpurtanza pulìtica aumintau grazzî ô sviluppu nnustriali.

Li vittorî dâ Secunna Guerra Munniali e dâ Guerra Fridda cunfirmaru li Stati Uniti comu superputenza.

Giografìa
Cunfinanti a Nord cu lu Canada e a sud cu lu Mèssicu, lu tirritoriu dî Stati Uniti cunta puru l'arcipèlagu di l' Hawaii e l' Alaska cchiù a Nord, chi custituiscinu du' dî 50 stati, e vari àutri ìsuli di supirficî e mpurtanza rilativa.

Viditi puru:
 Prisidenti dâ Mèrica
 Taliani-Miricani cèlibbri
 Miricani cèlibbri

Catigurìa:Nazzioni